3. ลักษณะการประกอบธุรกิจ

ความเป็นมา

บริษัทฯ ก่อตั้งขึ้นจากการร่วมทุนระหว่างบริษัท เดินอากาศไทย จำกัด
กับสายการบินสแกนดิเนเวียนแอร์ไลน์ ซิสเต็ม
มีวัตถุประสงค์เริ่มแรกเพื่อดำเนินธุรกิจการบินระหว่างประเทศ โดยบริษัทฯ
ได้รับการสนับสนุนทางด้านการบริหาร และด้านเทคนิคจากสายการบินสแกนดิเนเวียนแอร์ไลน์
ซิสเต็ม เมื่อวันที่ 29 มีนาคม 2503 ทั้งนี้ บริษัทฯ
ได้จดทะเบียนเป็นบริษัทจำกัดด้วยทุนจดทะเบียนแรกเริ่ม 2 ล้านบาท โดยมีบริษัท เดินอากาศไทย
จำกัด ถือหุ้นร้อยละ 70 และสายการบินสแกนดิเนเวียนแอร์ไลน์ ซิสเต็ม ถือหุ้นร้อยละ 30
ของทุนจดทะเบียน

เมื่อวันที่ 30 มีนาคม 2520 สายการบินสแกนดิเนเวียนแอร์ไลน์ ซิสเต็ม
ได้โอนหุ้นที่มีอยู่ทั้งหมดให้แก่ บริษัท เดินอากาศไทย จำกัด ทำให้การร่วมทุนสิ้นสุดลง และบริษัทฯ
ได้ทำการเพิ่มทุนโดยมีกระทรวงการคลังเข้าเป็นผู้ถือหุ้น ต่อมาเมื่อวันที่ 1 เมษายน 2531
รัฐบาลในสมัยนายกรัฐมนตรี ฯพณฯ พลเอกเปรม ติณสูลานนท์
ได้ดำเนินการรวมกิจการการบินภายในประเทศที่บริษัท เดินอากาศไทย จำกัด ให้บริการ
เข้ากับกิจการของบริษัทฯ ตามมติคณะรัฐมนตรีฝ่ายเศรษฐกิจ ส่งผลให้เงินทุนจดทะเบียนของบริษัทฯ
เพิ่มขึ้นเป็น 2,230 ล้านบาท โดยมีกระทรวงการคลังเป็นผู้ถือหุ้นรายใหญ่ บริษัทฯ
จึงมีสถานะเป็นสายการบินแห่งชาติที่รับผิดชอบกิจการการบินพาณิชย์ทั้งเส้นทางบินภายในประเทศและเส้นทางบินระหว่างประเทศ

บริษัทฯ เข้าจดทะเบียนในตลาดหลักทรัพย์แห่งประเทศไทยเมื่อวันที่ 19 กรกฎาคม 2534
โดยได้ทำการแปลงกำไรสะสมให้เป็นทุนของบริษัทฯ ทำให้ทุนจดทะเบียนเพิ่มขึ้นเป็น 13,000
ล้านบาท และได้ทำการเพิ่มทุนใหม่อีกจำนวน 1,000 ล้านบาท ในปี 2535 และ 3,000 ล้านบาท
ในปี 2546 ทั้งนี้ ณ วันที่ 31 ธันวาคม 2555 บริษัทฯ มีทุนจดทะเบียน 26,989,009,500 บาท
และมีทุนชำระแล้ว 21,827,719,170 บาท โดยมีกระทรวงการคลังถือหุ้นคิดเป็นร้อยละ 51.03
ส่วนที่เหลือร้อยละ 48.97
ถือหุ้นโดยประชาชนทั่วไปทั้งในประเทศและต่างประเทศ ซึ่งรวมถึงพนักงานของบริษัทฯ

การเปลี่ยนแปลงและพัฒนาการที่สำคัญของบริษัทฯ ในช่วงระยะเวลา 5 ปีที่ผ่านมา

+----------+-----------------------------------------------------------+
| ปี        | พัฒนาการที่สำคัญ                                              |
+==========+===========================================================+
| 2550     | -   บริษัทฯ เริ่มให้บริการที่ท่าอากาศยานสุวรรณภูมิอย่างเต็มรูปแบบ        |
|          |     รวมทั้งยังได้ตอบสนองนโยบายรัฐบาล                           |
|          |     ในการเปิดให้บริการเที่ยวบินภายในประเทศ ณ ท่าอากาศยานดอนเมือง  |
|          |     ซึ่งต่อมาบริษัทฯ ได้เปิดให้บริการ Thai City Air Terminal       |
|          |     เพื่อเพิ่มจุดบริการเช็คอิน ให้แก่ผู้โดยสารในเที่ยวบินภายในประเทศ ณ   |
|          |     สถานีรถไฟฟ้าใต้ดินลาดพร้าว                                 |
|          |     โดยให้บริการรับ-ส่งผู้โดยสารระหว่างท่าอากาศยานดอนเมือง         |
|          |     และสถานีรถไฟฟ้าดังกล่าว                                   |
|          |                                                           |
|          | -   บริษัทฯ ได้เปิดเส้นทางบินใหม่ไปยัง ไฮเดอราบัด พุทธคยา และพาราณสี |
|          |     ประเทศอินเดีย เพื่อรองรับนักท่องเที่ยวที่ต้องการไปแสวงบุญ          |
|          |                                                           |
|          | -   บริษัทฯ ได้รับการลงคะแนน จากผลการสำรวจของ Skytrax World   |
|          |     Airline Award                                         |
|          |                                                           |
|          | ให้ห้องพักรับรองพิเศษชั้นหนึ่งที่ท่าอากาศยานสุวรรณภูมิเป็นห้องพักรับรองที่ดีที่สุด |
|          |     ในโลก                                                 |
+----------+-----------------------------------------------------------+
| 2551     | -   บริษัทฯ ได้เปิดเที่ยวบินใหม่บินตรงไปยังเกาะสมุย จังหวัดสุราษฎร์ธานี   |
|          |                                                           |
|          | -   บริษัทฯ ได้รับรางวัลจากสถาบันชั้นนำระดับโลก ดังนี้                |
|          |                                                           |
|          | -   รางวัลสายการบินข้ามทวีปยอดเยี่ยม (Best Intercontinental     |
|          |     Airline) ติดต่อกันเป็น ปีที่ 4 จากการมอบรางวัล Norwegian      |
|          |     Grand Travel Award 2008                               |
|          |     ของอุตสาหกรรมการท่องเที่ยวประเทศนอร์เวย์                    |
|          |                                                           |
|          | -   รางวัลสายการบินที่ดีที่สุดอันดับ 2                              |
|          |     ด้านการให้บริการภาคพื้นแก่ผู้โดยสารชั้นหนึ่ง ชั้นธุรกิจ               |
|          |     และชั้นประหยัดจากสกายแทรกซ์ เวิลด์ แอร์ไลน์ อวอร์ดส 2008       |
|          |     (Skytrax World Airline Awards 2008)                   |
|          |                                                           |
|          | -   ครัวการบินของบริษัทฯ ได้รับการรับรองมาตรฐาน OHSAS 18001      |
|          |     เป็นแห่งแรกของประเทศไทยจาก Bureau Veritas Quality       |
|          |     International (BVQI)                                  |
|          |     ซึ่งครอบคลุมการผลิตอาหารเพื่อบริการบนเครื่องบิน                 |
|          |     ทั้งอาหารคาวและหวาน เครื่องดื่ม เบเกอรี่ รวมทั้งร้านเบเกอรี่ Puff  |
|          |     & Pie                                                 |
|          |                                                           |
|          | -   บริษัทฯ ได้เริ่มทำการปรับปรุงเว็บไซต์                          |
|          |     เพื่ออำนวยความสะดวกให้แก่ผู้โดยสารในการสำรองที่นั่ง             |
|          |     การตรวจสอบสถานะเที่ยวบิน และการเข้าถึงข้อมูลของบริษัทฯ         |
+----------+-----------------------------------------------------------+
| 2552     | -   บริษัทฯ เปิดจุดบินใหม่ บินตรงไปออสโล ประเทศนอร์เวย์            |
|          |     ซึ่งถือเป็นจุดบินต่างประเทศ จุดที่ 59 ใน 34 ประเทศที่บริษัทฯ        |
|          |     ทำการบิน เพื่อตอบสนองความต้องการของผู้โดยสาร                |
|          |     ในการเดินทางไปยังจุดหมายต่างๆ ได้ครอบคลุมทุกพื้นที่ทั่วโลก         |
|          |                                                           |
|          | -   บริษัทฯ ได้รับรางวัลจากสถาบันชั้นนำต่างๆ ทั่วโลก อาทิ             |
|          |                                                           |
|          | -   รางวัลอันดับ 2 ประเภทสายการบินยอดเยี่ยมของเอเชีย (Best Asian |
|          |     Carrier) จากการประกาศรางวัลโกเอเชีย อวอร์ดส (Go Asia     |
|          |     Awards)                                               |
|          |                                                           |
|          | -   รางวัลอันดับ 2 ประเภทสายการบินระหว่างทวีปยอดเยี่ยม (Best      |
|          |     Intercontinental Airlines) จากงาน Grand Travel Award  |
|          |     2009 ณ กรุงสตอกโฮล์ม ประเทศสวีเดน                        |
|          |                                                           |
|          | -   รางวัลแพลทตินัมแบรนด์                                     |
|          |     ประเภทสายการบินที่น่าเชื่อถือมากที่สุดจากผู้บริโภค ประจำปี 2552     |
|          |     (Reader’s Digest, Trusted Brands Platinum Award 2009) |
|          |     จากนิตยสาร Reader’s Digest ซึ่งนับเป็นปีที่ 10 ติดต่อกัน ที่บริษัทฯ  |
|          |     ได้รับรางวัลนี้                                            |
|          |                                                           |
|          | -   รางวัลอันดับ 1 ห้องรับรองพิเศษสำหรับผู้โดยสารชั้นหนึ่งที่ดีที่สุด (World |
|          |     Airline Best Worldwide First Class Lounge 2009)       |
|          |     จากสกายแทรกซ์ (Skytrax)                                |
|          |                                                           |
|          | -   3 รางวัลสายการบินดีเด่นของโลก (World Best Airline) ประจำปี |
|          |     2009 จากเว็บไซต์ สมาร์ท แทรเวล เอเชีย (Smart Travel Asia) |
|          |     ได้แก่ รางวัลยอดเยี่ยมอันดับ 2 ประเภทการบริการบนเครื่องบินดีเด่น   |
|          |     รางวัลยอดเยี่ยมอันดับ 3 ประเภทสายการบินดีเด่นของโลก           |
|          |     และรางวัลยอดเยี่ยมอันดับ 3 ประเภทชั้นธุรกิจดีเด่น                |
|          |                                                           |
|          |   ด้านระบบเทคโนโลยีสารสนเทศ บริษัทฯ โดยพนักงานการบินไทย         |
|          |   ได้ออกแบบและพัฒนาซอฟท์แวร์ Cabin Attendant Pre-Flight Study |
|          |   and Briefing System และได้รับรางวัลชนะเลิศ                  |
|          |   ผลิตภัณฑ์ซอฟท์แวร์ดีเด่นแห่งชาติ ประจำปี 2552 (Thailand ICT       |
|          |   Awards 2009) สาขาการท่องเที่ยวและการโรงแรม                 |
|          |   ซึ่งจัดโดยกระทรวงเทคโนโลยีสารสนเทศและการสื่อสาร               |
+----------+-----------------------------------------------------------+
| 2553     | -   บริษัทฯ มีผลกำไรสูงสุดในรอบ 50 ปี                           |
|          |     ประสบความสำเร็จในการสร้างความเชื่อมั่นใน                    |
|          |     ตลาดทุน โดยหลักทรัพย์ของบริษัทฯ                             |
|          |     ได้รับการคัดเลือกเป็นหลักทรัพย์ที่ใช้คำนวณดัชนี MSCI Global Equity |
|          |     Indices (MSCI เป็นบริษัทจัดทำดัชนีหลักทรัพย์ระดับโลก)           |
|          |     และการจำหน่ายหุ้นสามัญเพิ่มทุนของบริษัทฯ ยังได้รับการจัดอันดับให้เป็น  |
|          |     Best Deal of the year 2010 ของประเทศไทย จากนิตยสาร The |
|          |     Asset (นิตยสารธุรกิจการเงินของเอเชีย)                      |
|          |                                                           |
|          | -   จากการจัดอันดับสายการบินชั้นนำของโลกโดยสกายแทรกซ์ (Skytrax)  |
|          |     บริษัทฯ ได้รับการจัดอันดับที่ดีขึ้น จากอันดับที่ 10 ในปี 2552 เป็นอันดับที่ |
|          |     9 ในปี 2553                                            |
|          |                                                           |
|          | -   บริษัทฯ ได้รับรางวัลต่างๆ ดังนี้                               |
|          |                                                           |
|          | -   รางวัลสายการบินข้ามทวีปยอดเยี่ยม (Best Intercontinental     |
|          |     Airline) จากการมอบรางวัล Norwegian Grand Travel Award  |
|          |     2010 ของอุตสาหกรรมการท่องเที่ยวประเทศนอร์เวย์               |
|          |                                                           |
|          | -   2 รางวัลสายการบินยอดเยี่ยมจากสกายแทรกซ์ (Skytrax) ได้แก่     |
|          |     รางวัลสายการบินยอดเยี่ยมอันดับ 1                            |
|          |     ด้านห้องรับรองพิเศษสำหรับผู้โดยสารชั้นหนึ่ง และรางวัลสาย          |
|          |     การบินยอดเยี่ยมอันดับ 1 ด้านการบริการ                        |
|          |                                                           |
|          | -   2 รางวัลสายการบินดีเด่นของโลก ประจำปี 2553                 |
|          |     ในการจัดอันดับแบบสำรวจความคิดเห็นด้านธุรกิจท่องเที่ยวดีเด่น (Best  |
|          |     in Travel Poll) ได้แก่ รางวัลสาย                         |
|          |     การบินดีเด่นอันดับ 2 ด้านการบริการบนเครื่องบินที่ดีที่สุดในโลก        |
|          |     และรางวัลชั้นโดยสารธุรกิจดีเด่นอันดับ 4                        |
|          |                                                           |
|          | -   2 รางวัลสายการบินยอดเยี่ยมจาก TTG Travel Award ได้แก่       |
|          |     รางวัลสายการบินยอดเยี่ยมอันดับ 1 ด้านการให้บริการสำหรับชั้นธุรกิจ   |
|          |     และรางวัลสายการบินยอดเยี่ยมอันดับ 1 แห่งเซาท์อีสท์เอเชีย         |
|          |                                                           |
|          | -   ได้รับการจัดอันดับเป็น 1 ใน 10 สายการบินสากลที่ดีที่สุดในโลก       |
|          |     จากผลการสำรวจของนิตยสารทราเวล แอนด์ เลเชอร์              |
|          |     ของประเทศสหรัฐอเมริกา                                   |
|          |                                                           |
|          | -   รางวัลรัฐวิสาหกิจดีเด่น ประจำปี 2553                         |
|          |     ในประเภทรางวัลนวัตกรรมดีเด่นจากกระทรวงการคลัง              |
|          |                                                           |
|          | -   รางวัลสุริยศศิธรประจำปี 2553                               |
|          |     จากสมาคมนักประชาสัมพันธ์แห่งประเทศไทย จำนวน 2 รางวัล ได้แก่   |
|          |     รางวัลชนะเลิศดีเด่นชนิดสมุดบันทึก                             |
|          |     และรางวัลชนะเลิศดีเด่นประเภทสร้างสรรค์                      |
|          |     ผลงานการออกแบบปฏิทินภายใต้แนวความคิด “A Journey of Silk   |
|          |     Calendar 2010                                         |
+----------+-----------------------------------------------------------+
| 2554     | -   เปิดตัวบริการ “บินสบายง่ายแค่คลิก” เมื่อวันที่ 2 มีนาคม 2554       |
|          |     เพื่อเพิ่ม                                                |
|          | ความสะดวกสบายและความรวดเร็วให้แก่ลูกค้าในการเข้าถึงข้อมูลบริการต่างๆ |
|          |     ได้ง่ายขึ้น โดยผู้ใช้บริการ                                   |
|          |     ทำการจองบัตรโดยสาร ตรวจสอบข้อมูลตารางการบิน เช็คอิน         |
|          |     ขนส่งสินค้า สะสมไมล์ ผ่านทางโทรศัพท์มือถือและอินเตอร์เน็ต         |
|          |                                                           |
|          | -   จัดงาน ”รักคุณเท่าฟ้า 2554” ระหว่างวันที่ 28 เมษายน-1 พฤษภาคม  |
|          |     2554 เนื่องในโอกาสที่บริษัทฯ ดำเนินกิจการมาครบ 51 ปี           |
|          |     โดยภาย                                                |
|          | ในงานมีการจำหน่ายบัตรโดยสารราคาพิเศษทั้งภายในประเทศและต่างประเทศ |
|          |     รวมทั้งโปรแกรมพิเศษจากทัวร์เอื้องหลวง                        |
|          |     เพื่อเป็นการขอบคุณและตอบแทนลูกค้า                           |
|          |                                                           |
|          | -   ร่วมกับบริษัทวิทยุการบินแห่งประเทศไทย จำกัด จัดเที่ยวบินสาธิต THAI  |
|          |     ASPIRE Flight ครั้งแรกในเมืองไทย เมื่อวันที่ 5 พฤษภาคม 2554   |
|          |     โดยเป็นการสาธิตการบินเส้นทางระหว่างประเทศในแบบ “Perfect    |
|          |     Flight” ซึ่งเป็นมิตรต่อสิ่งแวดล้อม และช่วยลดภาวะ               |
|          |     โลกร้อน                                                |
|          |                                                           |
|          | -   จัดโครงการ Media Fam Trip to Japan                     |
|          |     ซึ่งเป็นกิจกรรมนำสื่อมวลชน                                  |
|          | ชั้นนำของประเทศไทยไปทัศนศึกษาแหล่งท่องเที่ยวและวัฒนธรรมตามเมืองต่างๆ |
|          |     ของญี่ปุ่นระหว่างวันที่ 19-25 พฤษภาคม 2554                    |
|          |     เพื่อกระตุ้นให้เกิดการเดินทางไปยังญี่ปุ่นมากขึ้น                    |
|          |     หลังจากเหตุการณ์แผ่นดินไหวและสึนามิ                          |
|          |                                                           |
|          | -   จัดสัมมนาด้านเทคโนโลยีสารสนเทศในหัวข้อ “THAI IT             |
|          |     Transformation 2011” เมื่อวันที่ 1 มิถุนายน 2554             |
|          |     เพื่อเผยแพร่ศักยภาพและบริการด้านเทคโนโลยีสารสนเทศของบริษัทฯ    |
|          |     ครบวงจร โดยได้รับการสนับสนุนจากพันธมิตรทางธุรกิจ 12 บริษัท      |
|          |                                                           |
|          | -   คณะกรรมการบริษัทฯ มีมติอนุมัติจัดตั้งหน่วยธุรกิจการบินไทยสมายด์      |
|          |     เมื่อวันที่ 19 สิงหาคม 2554 ซึ่งเป็น Sub-brand ของบริษัทฯ        |
|          |     ภายใต้แนวคิด Trendy-Friendly-Worthy                     |
|          |     เพื่อเป็นทางเลือกใหม่ให้แก่ลูกค้า โดยจะเริ่มทำการบินในเดือนกรกฎาคม |
|          |     2555                                                  |
|          |                                                           |
|          | -   เปิดเส้นทางการบินใหม่ ไป-กลับ กรุงเทพฯ-บรัสเซลส์              |
|          |     ราชอาณาจักรเบลเยียม เริ่มให้บริการตั้งแต่วันที่ 17 พฤศจิกายน 2554  |
|          |                                                           |
|          | -   ร่วม                                                   |
|          | ลงนามกับสายการบินเตอร์กิชแอร์ไลน์ในข้อตกลงความร่วมมือการทำการบินร่วม |
|          |     เมื่อเดือนธันวาคม 2554                                    |
|          |     เพื่อเพิ่มศักยภาพในการขยายตลาดสู่ภูมิภาคเอเชียและ               |
|          |     ยุโรป โดยมีอิสตันบูล ประเทศตุรกี                             |
|          |     เป็นประตูสำคัญที่เชื่อมระหว่างทั้งสองภูมิภาค                      |
|          |                                                           |
|          | -   เป็นสายการบินแร                                         |
|          | กในภูมิภาคเอเชียที่ทำการบินด้วยเชื้อเพลิงอากาศยานชีวภาพในเที่ยวบินพาณิชย์ |
|          |     เมื่อวันที่ 21 ธันวาคม 2554                                 |
|          |     เพื่อให้สอดคล้องกับแผนพัฒนาการใช้พลังงานทดแทนอย่างยั่งยืน         |
|          |                                                           |
|          |     -   ในปี 2554 บริษัทฯ ได้รับรางวัลต่างๆ ดังนี้                  |
|          |                                                           |
|          | -   รางวัลสายการบินยอดเยี่ยมจากสกายแทรกซ์ จำนวน 3 รางวัล ได้แก่   |
|          |     สายการบินยอดเยี่ยมอันดับที่ 5 ของโลก สายการบินยอดเยี่ยม         |
|          |     ด้านการให้บริการอาหาร                                    |
|          |     บนเครื่องบินชั้นประหยัด และสายการบินยอดเยี่ยม                  |
|          |     ด้านเก้าอี้โดยสารชั้นประหยัด                                 |
|          |                                                           |
|          | -   รางวัลสายการบินยอดเยี่ยมจาก Business Traveller            |
|          |     Asia-Pacific Awards 2011 จำนวน 5 รางวัล ได้แก่           |
|          |     สายการบินยอดเยี่ยมอันดับ 2 ของโลกและภูมิภาคเอเชีย             |
|          |     แปซิฟิก สายการบินยอดเยี่ยมอันดับ 2 ด้านรายการสะสมไมล์          |
|          |     สายการบินยอดเยี่ยมอันดับ 3 ด้านการให้บริการสำหรับชั้นธุรกิจ        |
|          |     สายการบินยอดเยี่ยมอันดับ 3 ด้านการให้บริการสำหรับชั้นประหยัด      |
|          |     และสายการบินยอดเยี่ยมอันดับ 3 ของภูมิภาคเอเชีย                |
|          |     แปซิฟิกด้านห้องรับรองพิเศษ                                  |
|          |                                                           |
|          | -   รางวัลสายการบินระหว่างทวีปที่ดีที่สุด (Best Intercontinental    |
|          |     Airline) เป็นปีที่ 7                                      |
|          |     ติดต่อกัน จากการมอบรางวัล Norwegian Grand Travel Award    |
|          |     2011 ของ                                              |
|          |     อุตสาหกรรมท่องเที่ยว ประเทศนอร์เวย์                         |
|          |                                                           |
|          | -   รางวัลสมาร์ท ทราเวิล เอเชีย 2011                          |
|          |     ในการจัดอันดับแบบสำรวจความคิดเห็นด้านธุรกิจท่องเที่ยวดีเด่น (Best  |
|          |     in Travel Poll) จำนวน 3 รางวัล ได้แก่                    |
|          |     สายการบินยอดเยี่ยมอันดับ 4 ของโลก สายการบินยอดเยี่ยมอันดับ 2    |
|          |     ด้านการให้บริการบนเครื่องบิน และสายการบินยอดเยี่ยมอันดับ 6       |
|          |     ด้านการให้บริการสำหรับชั้นธุรกิจ                              |
|          |                                                           |
|          | -   รางวัลสายการบินยอดเยี่ยมจาก TTG Travel Awards จำนวน 2     |
|          |     รางวัล ได้แก่ สายการบินยอดเยี่ยมอันดับ 1                      |
|          |     ด้านการให้บริการสำหรับชั้นธุรกิจ และสายการบินยอดเยี่ยมอันดับ 1     |
|          |     แห่งภูมิภาคเอเชียตะวันออกเฉียงใต้                            |
|          |                                                           |
|          | -   รางวัลรัฐวิสาหกิจดีเด่น ประจำปี 2554 ประเภทการพัฒนาองค์กรดีเด่น  |
|          |     จากกระทรวงการคลัง                                      |
|          |                                                           |
|          | -   รางวัล Asiamoney Award โดยนิตยสารเอเชียมันนี่               |
|          |     มอบรางวัลผู้บริหารยอดเยี่ยมแห่งประเทศไทย ให้แก่ นายปิยสวัสดิ์      |
|          |     อัมระนันทน์ กรรมการผู้อำนวยการใหญ่                          |
|          |                                                           |
|          | -   รางวัลสายการบินยอดเยี่ยมแห่งภูมิภาคเอเชียตะวันออกเฉียงใต้ ประจำปี |
|          |     2011 จากนิตยสารโกลบอล แทรเวลเลอร์ ของสหรัฐอเมริกา         |
|          |                                                           |
|          | -   รางวัลสายการบินดีเด่นของภูมิภาคตะวันออกแห่งปี                  |
|          |     ติดต่อกันเป็นปีที่สองจากการประกาศผลรางวัล ทราเวิล เอเยนต์ ช้อยส์  |
|          |     อวอร์ด 2011 (2011 Travel Agent Choice Award) ในงาน     |
|          |     เวิลด์ ทราเวล มาร์เก็ต                                    |
|          |                                                           |
|          | -   รางวัลสุริยศศิธรประจำปี 2554                               |
|          |     จากสมาคมนักประชาสัมพันธ์แห่งประเทศไทย จำนวน 2 รางวัล ได้แก่   |
|          |     รางวัลดีเด่นชนิดปฎิทินแขวนภายใต้แนวความคิดมหัศจรรย์แห่งฟากฟ้า     |
|          |     และรางวัลชนะเลิศดีเด่นชนิดสมุดบันทึกชุด “The World Beyond      |
|          |     Your-Eyes Calendar 2011”                              |
+----------+-----------------------------------------------------------+
| 2555     | -   สนับ                                                   |
|          | สนุนการขนส่งโลหิตของสภากาชาดไทยเพื่อช่วยเหลือผู้ป่วยในโรงพยาบาลต่างๆ |
|          |     ทั่วประเทศที่อยู่ห่างไกลและภาคบริการโลหิตแห่งชาติทั่วประเทศตลอดปี   |
|          |     2555                                                  |
|          |                                                           |
|          | -   บริษัท ทริสเรทติ้ง จำกัด คงอันดับเครดิตองค์กรของการบินไทย        |
|          |     และหุ้นกู้ไม่มีประกัน                                        |
|          |     ชุดปัจจุบันของบริษัทฯ ที่ระดับ A+                              |
|          |                                                           |
|          | -   นำเครื่องบินแบบโบอิ้ง 747-400 ที่ดัดแปลงเป็นเครื่องบินขนส่งสินค้า    |
|          |     (Freighter) ลำที่ 1 และ 2 มาให้บริการขนส่งสินค้าทางอากาศ     |
|          |     เพื่อเสริมศักยภาพด้านการขนส่งสินค้าทางอากาศ                   |
|          |                                                           |
|          | -   จัดงาน “บินขึ้นฟ้า พาสู่ฝัน” เปิดตัว บริษัท ไทยไฟล์ทเทรนนิ่ง จำกัด    |
|          |     (THAI Flight Training Co., Ltd.: TFT)                 |
|          |     และลงนามบันทึกความเข้าใจ (MOU) ร่วมกับโรงเรียนการบิน         |
|          |     และมหาวิทยาลัยต่างๆ ของไทย                               |
|          |     ในการผลิตบุคลากรการบินเพื่อความเป็นหนึ่งของภูมิภาคเอเชียแปซิฟิก    |
|          |     และป้อนสู่ตลาดอุตสาหกรรมการบิน                             |
|          |                                                           |
|          | -   ลงนามในบันทึกข้อตกลงความร่วมมือทางธุรกิจจัดทำบัตรเครดิตคู่สัญญา    |
|          |     รอยัล ออร์คิด พลัส-ซูมิโตโม มิตซุย                            |
|          |     ซึ่งจะช่วยผลักดันศักยภาพทางธ                                |
|          | ุรกิจเป็นการขยายฐานลูกค้าภายในประเทศญี่ปุ่นที่นิยมการเดินทางกับการบินไทย |
|          |     รวมทั้งสร้างกลุ่มลูกค้าใหม่                                   |
|          |                                                           |
|          | -   ร่วมมือทา                                               |
|          | งการตลาดระหว่างบริษัทฯและพันธมิตรทางธุรกิจทั้งในประเทศและต่างประเทศ |
|          |     อาทิ บริษัท อเมริกัน เอ็กซ์เพรส (ไทย) จำกัด ธนาคารกรุงเทพ      |
|          |     ธนาคารไทยพาณิชย์ เพื่อเพิ่มขีดความสามารถในการให้บริการ         |
|          |     และสิทธิประโยชน์ต่างๆ แก่สมาชิกผู้ถือบัตร                       |
|          |     การบินไทย รอยัล ออร์คิด พลัส                               |
|          |     สามารถสะสมไมล์ให้สะดวกและรวดเร็วยิ่งขึ้น                     |
|          |                                                           |
|          | -   การบินไทยสมายล์เปิดเที่ยวบินปฐมฤกษ์ เที่ยวบินที่ TG 750 วันที่ 7     |
|          |     กรกฎาคม 2555 เส้นทาง ไป-กลับ กรุงเทพฯ-มาเก๊า              |
|          |     ซึ่งทำการบินด้วยเครื่องบินแบบแอร์บัส A320-200                  |
|          |                                                           |
|          | -   เปิดให้บริการบัตรที่นั่งแบบอิเล็กทรอนิกส์ (Mobile 2D Barcode      |
|          |     Boarding Pass) ผ่านทางโทรศัพท์มือถือสมาร์ทโฟน               |
|          |     สำหรับเที่ยวบินภายในประเทศที่ออกจากท่าอากาศยานสุวรรณภูมิ        |
|          |     ท่าอากาศยานเชียงใหม่ และท่าอากาศยานภูเก็ต                   |
|          |     เพื่อลดขั้นตอนที่เคาน์เตอร์เช็คอิน ลดการใช้บัตรที่นั่งชนิดกระดาษ       |
|          |     เพิ่มความสะดวกแก่ผู้โดยสารและร่วมรักษาสิ่งแวดล้อม               |
|          |                                                           |
|          | -   สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนิน  |
|          |     พร้อมด้วย                                               |
|          |     พระเจ้าหลานเธอ พระองค์เจ้าทีปังกรรัศมีโชติ                    |
|          |     ไปทรงเป็นประธานในพิธีเปิดการบินไทย                         |
|          |     สมายล์อย่างเป็นทางการในวันจันทร์ที่ 30 กรกฎาคม 2555           |
|          |                                                           |
|          | -   เปิดทำการบินตรง เส้นทางไป-กลับ กรุงเทพฯ-ซัปโปโร ประเทศญี่ปุ่น   |
|          |     ด้วยเครื่องบิน                                            |
|          |     แบบแอร์บัส A330-300                                     |
|          |     เพื่อรองรับการขยายตัวการเดินทางไปยังประเทศญี่ปุ่นที่เพิ่มขึ้น         |
|          |     โดยเริ่มให้บริการตั้งแต่วันที่ 30 ตุลาคม 2555 เป็นต้นไป            |
|          |                                                           |
|          | -   เปิดทำการบินเที่ยวบินปฐมฤกษ์ เส้นทางไป-กลับ กรุงเทพฯ-ฮ่องกง     |
|          |     ด้วยเครื่องบินแบบแอร์บัส A380-800 ลำแรกของการบินไทย          |
|          |     ซึ่งเป็นเครื่องบินขนาดใหญ่และทันสมัยที่สุด                        |
|          |     ในโลก ในวันที่ 6 ตุลาคม 2555                              |
|          |                                                           |
|          | -   เพิ่มช่องทางการสื่อสารกับลูกค้าด้วยสื่อออนไลน์ผ่านแอพพลิเคชั่น LINE   |
|          |                                                           |
|          | -   สมเด็จพระบรมโอรสาธิราชฯ สยามมกุฎราชกุมาร                  |
|          |     เสด็จพระราชดำเนินพร้อมด้วย                                |
|          |     พระเจ้าวรวงศ์เธอ พระองค์เจ้าศรีรัศมิ์ พระวรชายาฯ และ          |
|          |     พระเจ้าหลานเธอ พระองค์เจ้าทีปังกรรัศมีโชติ                    |
|          |     ไปทรงเป็นประธานในพิธีเปิดตัวเครื่องบินแบบใหม่ล่าสุด จำนวน 2 ลำ   |
|          |     ของ บริษัทฯ ได้แก่ เครื่องบินแบบแอร์บัส A380-800               |
|          |     และเครื่องบินแบบโบอิ้ง 777-300ER                           |
|          |                                                           |
|          | -   ร่วมกับอิออนเปิดตัวบัตรเครดิตอิออน รอยัล ออร์คิด พลัส แพลทินัม      |
|          |     บัตรเครดิตรูปแบบใหม่                                      |
|          |     ซึ่งเป็นความร่วมมือทางธุรกิจระหว่างการบินไทยและอิออน            |
|          |                                                           |
|          |  ที่เพิ่มสิทธิประโยชน์อันเป็นเอกสิทธิ์เฉพาะให้กับกลุ่มลูกค้าที่ชื่นชอบการเดินทาง |
|          |                                                           |
|          | -   เปิดทำการบินเที่ยวบินปฐมฤกษ์ของเครื่องบินแบบแอร์บัส A380-800     |
|          |     สู่แฟรงก์เฟิร์ต เมื่อวันที่ 15 ธันวาคม 2555                      |
+----------+-----------------------------------------------------------+

ลักษณะการประกอบธุรกิจของบริษัทฯ

บริษัทฯ การบินไทย จำกัด (มหาชน)
เป็นรัฐวิสาหกิจสังกัดกระทรวงคมนาคมในฐานะสายการบินแห่งชาติ
ดำเนินกิจการด้านการบินพาณิชย์ทั้งเส้นทางบินระหว่างประเทศและเส้นทางบินในประเทศ
ซึ่งให้บริการที่เกี่ยวข้องกับการขนส่งทางอากาศแบบครบวงจร โดยแยกการบริหารออกเป็นธุรกิจหลัก
คือ ธุรกิจสายการบิน และหน่วยธุรกิจ ซึ่งเป็นกิจการที่เกี่ยวข้องโดยตรงกับการขนส่ง ดังนี้

ธุรกิจสายการบิน

ธุรกิจสายการบินถือเป็นธุรกิจหลักของบริษัทฯ ประกอบด้วยบริการขนส่งผู้โดยสาร
และบริการขนส่งสินค้าพัสดุภัณฑ์และไปรษณียภัณฑ์ โดยให้บริการขนส่งในเส้นทางบินไปยังจุดบินต่างๆ
ทั้งแบบเที่ยวบินประจำและเที่ยวบินเช่าเหมาลำ
ครอบคลุมทั้งเส้นทางบินระหว่างประเทศและภายในประเทศ

ธุรกิจที่เกี่ยวเนื่องโดยตรงกับการขนส่งผู้โดยสาร

หน่วยธุรกิจต่างๆ
ที่เกี่ยวเนื่องโดยตรงกับการขนส่งมีส่วนสำคัญในการสนับสนุนให้การดำเนินธุรกิจสายการบินเป็นไปอย่างราบรื่น
ซึ่งแต่ละหน่วยธุรกิจจะต้องมีการดำเนินงานที่สอดคล้องกันอย่างเป็นระบบ
เพื่อให้เครื่องบินสามารถเดินทางจากสถานีต้นทางถึงสถานีปลายทางตรงตามกำหนดเวลาที่ระบุในตารางบิน
ด้วยความสะดวก รวดเร็ว และปลอดภัย
ซึ่งเป็นปัจจัยสำคัญที่จะช่วยสร้างความน่าเชื่อถือให้แก่บริษัทฯ
พร้อมทั้งสร้างความมั่นใจให้แก่ผู้ใช้บริการ ทั้งนี้
ธุรกิจที่เกี่ยวเนื่องโดยตรงกับการขนส่งมีรายละเอียดการให้บริการ ดังนี้

  การพาณิชย์สินค้าและไปรษณียภัณฑ์ (Cargo and Mail Commercial)

-   บริการสำรองระวางสินค้าและไปรษณียภัณฑ์

-   บริการควบคุมและวางแผนระวางบรรทุกสินค้า ไปรษณียภัณฑ์ และสัมภาระผู้โดยสาร (Space
    Control and Load Planning)

-   บริการจัดการเก็บรักษาสินค้า (Warehouse Storage)

-   บริการตรวจสอบสภาพหีบห่อ ชั่งน้ำหนัก ตรวจนับคัดแยก และจัดบรรทุกสินค้าและไปรษณียภัณฑ์

-   บริการจัดการเอกสาร สินค้า และไปรษณียภัณฑ์ (Cargo and Mail Documentation)

-   บริการจัดทำบัญชีเรือขาออก (Cargo and Mail Manifesting)

-   บริการรวบรวมใบขนส่งสินค้าและรายงานอากาศยานเข้า-ออกต่อกรมศุลกากร

-   บริการรับแจ้งสินค้าที่ชำรุดเสียหาย (Cargo Tracing)

-   บริการรับส่งข้อมูลสินค้าอิเล็กทรอนิกส์ให้แก่สายการบินลูกค้าและสายการบินต่างประเทศ

-   บริการข้อมูลและสถิติการนำเข้าและส่งออกสินค้า

-   บริการควบคุม บริการที่จัดเก็บและจัดหาอุปกรณ์บรรทุกสินค้าและสัมภาระผู้โดยสาร (Unit
    Load Devices Control)

-   บริการติดตามข้อมูลและตรวจสอบสถานภาพการขนส่ง (Track and Trace)
    ผ่านทางเว็บไซต์

-   ศูนย์บริการสินค้าสดและผลไม้ เพื่อรักษาคุณภาพและความสดของสินค้า

-   ศูนย์บริการสินค้าเร่งด่วน

การบริการลูกค้าภาคพื้น (Ground Customer Services )

-   บริการตรวจรับผู้โดยสาร (Check-in Service) ให้บริการตรวจสอบบัตรโดยสาร
    เอกสารการเดินทางหมายเลขที่นั่ง อาหารพิเศษ และ/หรือ บริการพิเศษตามชั้นการเดินทาง
    หรือตามที่ได้ทำการสำรองไว้ล่วงหน้าตลอดจนตรวจสอบ
    และบันทึกน้ำหนักสัมภาระของผู้โดยสาร

-   บริการห้องรับรองพิเศษ (Lounge Service) ให้แก่ผู้โดยสารชั้นหนึ่ง ชั้นธุรกิจ
    ผู้โดยสารสมาชิกบัตรแพลททินั่ม และสมาชิกบัตรทอง และบริการสปา
    สำหรับผู้โดยสารชั้นหนึ่งและชั้นธุรกิจ

-   บริการด้านสัมภาระ (Baggage Service) ให้บริการตรวจสอบและติดตามสัมภาระสูญหาย
    ตรวจสอบและซ่อมแซม หรือชดใช้กรณีกระเป๋าชำรุดเสียหาย
    รวมถึงให้บริการนำสัมภาระล่าช้าส่งผู้โดยสารถึงที่พัก

-   บริการควบคุมระวางบรรทุก (Load Control and Weight Balance)
    ให้บริการวางแผนระวางบรรทุก คำนวณน้ำหนักบรรทุก
    ตลอดจนควบคุมการบรรทุกสัมภาระสินค้า และไปรษณียภัณฑ์ทั้งขาขึ้นและขาลง (Loading และ
    Unloading)

-   บริการสนับสนุนการให้บริการช่วยเหลือผู้โดยสารที่ประสบปัญหาจากเที่ยวบินทั้งขาเข้า ขาออก
    ล่าช้า รวมถึงผู้โดยสารต่อเครื่องให้สามารถเดินทางต่อไปยังจุดหมายปลายทางได้อย่างราบรื่น
    และได้รับความสะดวกสบายปลอดภัยมากที่สุด

-   บริการพิเศษต่างๆ (Special Services) เช่น การบริการเฉพาะบุคคลสำคัญ
    ผู้โดยสารที่เดินทางในชั้นหนึ่ง ชั้นธุรกิจ ผู้โดยสารสมาชิกแพลททินั่ม หรือ สมาชิกบัตรทอง
    รวมทั้งการบริการผู้โดยสารสูงอายุ ผู้พิการ ผู้ป่วย
    ที่แพทย์รับรองการเดินทาง และผู้โดยสารอายุต่ำกว่า 12 ปี ที่เดินทางลำพัง เป็นต้น

-   บริการพิเศษเฉพาะลูกค้าของหน่วยงานเอกชน (Non-Customer Airlines Services)
    อาทิ ธนาคาร และโรงแรมที่ต้องการให้บริษัทฯ อำนวยความสะดวกให้ลูกค้าของตนเป็นพิเศษ
    โดยให้บริการด้านผู้โดยสาร ห้องรับรองพิเศษ และการบริการพิเศษต่างๆ
    ตามที่ระบุในสัญญาการให้บริการ

-   บริการสายการบินลูกค้า (Customer Airlines Services) ให้บริการผู้โดยสาร สัมภาระ
    การควบคุมระวางบรรทุก ห้องรับรองพิเศษ และการบริการพิเศษต่างๆ
    ตามที่ระบุในสัญญาการให้บริการ

  การบริการลานจอดและอุปกรณ์ภาคพื้น (Ground Equipment Services )

-   บริการเกี่ยวกับผู้โดยสาร ลูกเรือ และสัมภาระ

-   บริการรับ-ส่งผู้โดยสารและลูกเรือ พร้อมทั้งบริการลำเลียง ขนถ่าย
    และนำส่งสัมภาระของบริษัทฯ และสายการบินลูกค้าระหว่างอาคารผู้โดยสารกับอากาศยาน
    โดยรถรับ-ส่งผู้โดยสาร (Ramp Bus)
    ตลอดจนระหว่างอาคารศูนย์ปฏิบัติการกับอากาศยานโดยรถรับ-ส่งลูกเรือของบริษัทฯ

-   บริการอากาศยานบริเวณลานจอด

-   บริการลากจูงอากาศยานเข้า-ออกจากสะพานเทียบเครื่องบิน
    หรือจุดจอดอากาศยานภายในลานจอด

-   บริการผู้โดยสารขึ้น-ลงจากอากาศยานด้วยรถบันได

-   บริการเติมน้ำดื่มน้ำใช้

-   บริการทำความสะอาดภายในอากาศยาน

-   บริการเครื่องทำความเย็น (Air Condition Unit)
    และเครื่องบริการจ่ายกระแสไฟฟ้าภายในอากาศยานขณะจอด (Ground Power Unit)

-   บริการเครื่องจ่ายลมร้อนสำหรับติดเครื่องยนต์อากาศยาน (Air Starter Service
    Mobile Truck)

-   บริการลำเลียง ขนถ่าย ตู้สินค้าเข้า-ออกจากอากาศยาน
    และนำส่งสินค้าเข้า-ออกระหว่างอาคารคลังสินค้ากับอากาศยาน

-   บริการซ่อมบำรุง

-   บริการตรวจสอบและซ่อมบำรุงอุปกรณ์ภาคพื้นและยานพาหนะประเภทต่างๆ ตามระยะเวลา

-   บริการซ่อมตู้สินค้าทุกประเภท ตามระบบมาตรฐานสากล

  ครัวการบิน (Catering Services)

-   บริการจัดหา และผลิตอาหาร/เครื่องดื่ม เพื่อบริการผู้โดยสารบนเครื่องบิน
    ทั้งสายการบินของบริษัทฯ และ
    สายการบินลูกค้า

-   บริการอาหารและเครื่องดื่มให้แก่ Lounges ของสายการบินไทย และสายการบินลูกค้า
    รวมถึงการประชุมของหน่วยงานต่างๆ ภายในบริษัทฯ

-   ดำเนินกิจการภัตตาคาร บริการจัดหา และผลิตอาหาร/เครื่องดื่ม
    เพื่อบริการผู้โดยสารบนเครื่องบิน ทั้งสายการบินของบริษัทฯ และสายการบินลูกค้า รวมทั้ง
    Snack Bar ณ ท่าอากาศยานเชียงใหม่ ภูเก็ต เชียงราย และกระบี่

-   ดำเนินกิจการภัตตาคาร “Yellow Orchid” ณ อาคารศูนย์ปฏิบัติการ
    ท่าอากาศยานสุวรรณภูมิ

-   บริการจัดเลี้ยงอาหารและเครื่องดื่ม ทั้งในและนอกสถานที่

-   ดำเนินธุรกิจร้านเบเกอรี่ Puff & Pie จำนวน 27 แห่ง (ในกรุงเทพฯ 21 แห่ง
    และต่างจังหวัด 6 แห่ง)ณ สถานที่ราชการ และหน่วยงานของภาครัฐ รวมทั้งร้าน Puff &
    Pie สาขาเฉพาะกิจที่เปิดจำหน่ายเป็นประจำอีก 2 แห่ง ในสถานที่เอกชน

-   บริการ Snack Box และอาหารกล่องในงานต่างๆ นอกสถานที่ เช่น งานสวดพระอภิธรรม
    งานประชุม
    งานกีฬา งานนิทรรศการ เป็นต้น

-   บริการอาหารให้แก่พนักงาน เพื่อเป็นสวัสดิการ ณ สำนักงานใหญ่ ศูนย์ฝึกอบรมลูกเรือ
    และอาคารศูนย์ปฏิบัติการ ณ ท่าอากาศยานสุวรรณภูมิ

-   งานผลิตขนมปังและเบเกอรี่แช่แข็งสำหรับส่งออก
    จำหน่ายให้แก่ลูกค้าทั้งภายในประเทศและต่างประเทศ

-   งานผลิตขนมปังและเบเกอรี่จำหน่ายให้แก่ร้าน Puff & Pie Supreme Bakery Delight
    จำนวน 22 สาขา
    ซึ่งดำเนินงานโดยผู้แทนจำหน่ายที่ได้รับการคัดเลือกและแต่งตั้งจากฝ่ายครัวการบิน

-   งานผลิตและจำหน่ายผลิตภัณฑ์ “เอื้องหลวง” เช่น น้ำแกงสำเร็จรูป (Retort Pouch)
    เครื่องดื่มต่างๆ อาทิ น้ำ ผลไม้รวม น้ำชามะขาม น้ำดื่ม เป็นต้น

  การซ่อมบำรุงอากาศยาน (Technical Services)

-   บริการตรวจทางเทคนิค และซ่อมบำรุงอากาศยานขั้นลานจอด (Line Maintenance)
    การซ่อมบำรุงย่อย (Light Maintenance) ทุกครั้งที่เครื่องบินจอดแวะ (Transit)
    และจอดค้างคืน (Night Stop) ที่ท่าอากาศยานสุวรรณภูมิ
    ท่าอากาศยานดอนเมืองและท่าอากาศยานอื่นๆ ทั้งในประเทศและต่างประเทศ
    โดยเฉพาะอย่างยิ่งที่ท่าอากาศยานสุวรรณภูมิได้เปิดให้บริการ 24 ชั่วโมง

-   บริการซ่อมบำรุงขั้นโรงงาน (Heavy Maintenance) สำหรับเครื่องบินที่ผลิตจากบริษัทโบอิ้ง
    (แบบโบอิ้ง 747 แบบโบอิ้ง 777 และแบบโบอิ้ง 737) และผลิตจากบริษัทแอร์บัส
    (แบบแอร์บัส A300-600 แบบแอร์บัส A310 แบบแอร์บัส A330 และแบบแอร์บัส A340)
    นอกจากนี้ ยังมีเครื่องบินแบบอื่นอีก อาทิ ATR-72 ที่ผลิตจากบริษัท
    แอโร่สปาเชียล ประเทศฝรั่งเศส เป็นต้น โดยศูนย์ซ่อมอากาศยานดอนเมือง กรุงเทพฯ
    และศูนย์ซ่อมอากาศยาน
    อู่ตะเภา จังหวัดระยอง

-   บริการปรับปรุงห้องโดยสาร (Cabin Reconfiguration) สำหรับเครื่องบินแบบโบอิ้ง
    747-400 แบบโบอิ้ง 777-200 และแบบโบอิ้ง 777-300 โดยศูนย์ซ่อมอากาศยานดอนเมือง
    กรุงเทพฯ และศูนย์ซ่อมอากาศยานอู่ตะเภา จังหวัดระยอง

-   บริการซ่อมบำรุงเครื่องยนต์ที่ผลิตโดยบริษัท General Electric รุ่น CF6-80 Series
    และ CF6-50 Series ผลิตโดยบริษัท Rolls-Royce รุ่น Trent-800 Series
    รวมทั้งอุปกรณ์เครื่องบินต่างๆ โดยศูนย์ซ่อมอากาศยาน
    ดอนเมือง กรุงเทพฯ

-   บริการซ่อมบำรุงเครื่องบินให้แก่เครื่องบินของสายการบินลูกค้าทั้งในประเทศและต่างประเทศ
    และหน่วยงานภาครัฐภายในประเทศ ได้แก่ กองทัพอากาศ กองบินตำรวจ
    และหน่วยราชการสำคัญต่างๆ

-   บริการซ่อมบำรุงอุปกรณ์และผลิตภัณฑ์ (Component & Accessory Repair)
    ให้แก่ฝูงบินของบริษัทฯและสายการบินลูกค้า โดยศูนย์ซ่อมอากาศยานดอนเมือง กรุงเทพฯ

-   บริการสอบเทียบมาตรฐาน (Aircraft Standard Calibration and Measurement)
    อุปกรณ์และเครื่องมือวัดทางด้านเชิงกลและด้านไฟฟ้า ของบริษัทฯ ของสายการบินลูกค้า
    หน่วยงานราชการ รัฐวิสาหกิจและลูกค้าภายในประเทศ โดยศูนย์ซ่อมอากาศยานดอนเมือง
    กรุงเทพฯ

-   บริการล้างและขัดเงาลำตัวเครื่องบิน (Aircraft Washing and Polishing)
    ให้แก่ฝูงบินของบริษัทฯ และ
    สายการบินลูกค้าที่ท่าอากาศยานสุวรรณภูมิ จังหวัดสมุทรปราการ

ธุรกิจสนับสนุนการขนส่ง

กิจการสนับสนุนการขนส่งประกอบด้วย บริการอำนวยการบิน
การจำหน่ายสินค้าปลอดภาษีบนเครื่องบิน และ
การจำหน่ายสินค้าที่ระลึก

-   การให้บริการอำนวยการบิน (Dispatch Services)
    เป็นการให้บริการวางแผนการบินและจัดเตรียมข้อมูลรายละเอียดของเส้นทางบิน
    พยากรณ์อากาศ รวมทั้งเอกสารการบินที่เกี่ยวข้องอื่นๆ แก่เที่ยวบินของบริษัทฯ
    และเที่ยวบินของสายการบินลูกค้า ให้เป็นไปตามกฎระเบียบการบิน และ
    ข้อกำหนดตามที่ระบุในสัญญา เพื่อให้เที่ยวบินสามารถปฏิบัติการบินไปถึงที่หมายอย่างปลอดภัย

-   การจำหน่ายสินค้าปลอดภาษีบนเครื่องบิน (Sales on Board) โดยบริษัท King Power
    Marketing and Management Co., Ltd.
    ได้ผ่านการคัดเลือกให้เป็นผู้รับสัมปทานในการจำหน่ายสินค้าปลอดภาษีบนเครื่องบิน ตั้งแต่วันที่
    1 ธันวาคม 2554 จนถึงวันที่ 30 พฤศจิกายน 2557

-   การจำหน่ายสินค้าที่ระลึก (THAI SHOP) บริษัทฯ ได้ดำเนินการเปิดร้านจำหน่ายสินค้าที่ระลึก
    รวมทั้งสิ้น
    6 แห่ง ประกอบด้วย สำนักงานใหญ่ของบริษัทฯ สำนักงานหลานหลวง สำนักงานสีลม
    สำนักงานเชียงใหม่ ศูนย์ปฏิบัติการ (Operation Center : OPC) ณ
    ท่าอากาศยานสุวรรณภูมิ และสำนักงานหลักสี่ อีกทั้งได้เปิดจำหน่ายสินค้าผ่านทาง Website
    ของบริษัทฯ และ Website ภายนอกด้วย

การดำเนินงานของบริษัทย่อยและบริษัทร่วม

บริษัท ไทย-อะมาดิอุส เซาท์อีสต์เอเชีย จำกัด

บริษัท ไทย-อะมาดิอุส เซาท์อีสต์เอเชีย จำกัด บริษัทย่อยของบริษัทฯ
ให้บริการระบบจำหน่ายและสำรองที่นั่งด้วยคอมพิวเตอร์ สำหรับสายการบิน โรงแรม
และบริการอื่นๆ ที่เกี่ยวกับการท่องเที่ยวทั่วโลก รวมทั้งข้อมูลการท่องเที่ยว
และบริการที่เกี่ยวข้องให้แก่บริษัทท่องเที่ยวต่างๆ ปัจจุบัน มีทุนที่ออกและเรียกชำระแล้ว จำนวน 15
ล้านบาท โดยบริษัทฯ ถือหุ้น
ร้อยละ 55.0 เป็นเงินลงทุน 8.25 ล้านบาท

ผลการดำเนินงานของ บริษัท ไทย-อะมาดิอุส เซาท์อีสต์เอเชีย จำกัด ประจำปีสิ้นสุดวันที่ 31
ธันวาคม 2555 มีผลกำไรสุทธิ 102.76 ล้านบาท

บริษัท สายการบินนกแอร์ จำกัด

บริษัท สายการบินนกแอร์ จำกัด บริษัทย่อยของบริษัทฯ ดำเนินธุรกิจสายการบินราคาประหยัด
โดยมุ่งเน้นให้บริการเที่ยวบินในเส้นทางบินภายในประเทศ
และมีฐานการบินหลักอยู่ที่ท่าอากาศยานดอนเมือง ปัจจุบันมีทุนที่ออกและเรียกชำระแล้ว จำนวน 500
ล้านบาท โดยบริษัทฯ ถือหุ้นร้อยละ 49 เป็นเงินลงทุน 360 ล้านบาท
ซึ่งคิดมูลค่าปัจจุบันตามส่วนได้เสีย เป็นจำนวนเงิน 435.18 ล้านบาท (เมื่อวันที่ 29 พฤศจิกายน
2554 บริษัทฯ เข้าซื้อหุ้นสายการบินนกแอร์เพิ่ม จำนวน 5 ล้านหุ้น หรือร้อยละ 10 เป็นเงินลงทุน
165 ล้านบาท บริษัทฯ
ได้สิทธิในการส่งผู้แทนเข้าเป็นกรรมการตามสัดส่วนการถือหุ้นตามเงื่อนไขข้อตกลงผู้ถือหุ้น
ซึ่งทำให้บริษัทฯ มีเสียงข้างมากในการประชุมคณะกรรมการ)

ผลการดำเนินงานของบริษัท สายการบินนกแอร์ จำกัด ประจำปีสิ้นสุดวันที่ 31 ธันวาคม 2555
มีผลกำไรสุทธิ 504.68 ล้านบาท

บริษัท วิงสแปน เซอร์วิสเซส จำกัด

บริษัท วิงสแปน เซอร์วิสเซส จำกัด บริษัทย่อยของบริษัทฯ จดทะเบียนจัดตั้งเมื่อวันที่ 2 ธันวาคม
2553 เพื่อให้บริการงานบุคลากรเฉพาะด้านให้กับบริษัทฯ
โดยเป็นการสนับสนุนการบริหารและดำเนินงานด้านทรัพยากรบุคคลให้เป็นไปอย่างมีประสิทธิภาพ
เกิดความคล่องตัว ลดความเสี่ยง และลดต้นทุนบุคลากรในระยะยาว
อันเป็นการเสริมสร้างศักยภาพในการแข่งขันทางธุรกิจของบริษัทฯ ปัจจุบัน
มีทุนที่ออกและเรียกชำระแล้ว จำนวน 2.0 ล้านบาท โดยบริษัทฯ ถือหุ้นสามัญร้อยละ 49.0
เป็นเงินลงทุน 0.98 ล้านบาท และบริษัท ครัวการบินภูเก็ต จำกัด ถือหุ้นบุริมสิทธิ์ชนิดสะสมร้อยละ
51 เป็นเงินลงทุน 1.02 ล้านบาท

ผลการดำเนินงานของบริษัท วิงสแปน เซอร์วิสเซส จำกัด ประจำปีสิ้นสุดวันที่ 31 ธันวาคม 2555
มีผลกำไรสุทธิ 35.05 ล้านบาท

บริษัท ไทยไฟลท์เทรนนิ่ง จำกัด

บริษัท ไทยไฟลท์เทรนนิ่ง จำกัด บริษัทย่อยของบริษัทฯ จดทะเบียนจัดตั้งเมื่อ 29 กรกฎาคม 2554
เพื่อให้บริการฝึกอบรมบุคลากรด้านการบิน เพื่อเป็นการเพิ่มรายได้ให้กับบริษัทฯ
และเป็นการเพิ่มประสิทธิภาพในการบริหารจัดการทรัพยากรบริษัทฯ ให้เกิดประโยชน์สูงสุด
ปัจจุบันมีทุนที่ออกและเรียกชำระแล้ว จำนวน 2 ล้านบาท โดยบริษัทฯ ถือหุ้นสามัญร้อยละ 49.0
เป็นเงินลงทุน 0.98 ล้านบาท และบริษัท วิงสแปน เซอร์วิสเซส จำกัด
ถือหุ้นบุริมสิทธิ์ชนิดสะสมร้อยละ 51 เป็นเงินลงทุน 1.02 ล้านบาท

ผลการดำเนินงานของบริษัท ไทยไฟลท์เทรนนิ่ง จำกัด ประจำปีสิ้นสุดวันที่ 31 ธันวาคม 2555
มีผลขาดทุนสุทธิ 0.74 ล้านบาท

บริษัท ทัวร์เอื้องหลวง จำกัด

บริษัท ทัวร์เอื้องหลวง จำกัด บริษัทย่อยของบริษัทฯ จดทะเบียนจัดตั้งเมื่อวันที่ 5 กันยายน 2554
เพื่อประกอบธุรกิจท่องเที่ยวและกิจกรรมที่เกี่ยวข้องกับการท่องเที่ยว
ปัจจุบันมีทุนที่ออกและเรียกชำระแล้ว จำนวน 1 ล้านบาท โดยบริษัท
วิงสแปนเซอร์วิสเซส จำกัด ถือหุ้นประมาณร้อยละ 49 เป็นเงินลงทุน 0.49 ล้านบาท
และผู้ถือหุ้นที่เป็นบุคคลธรรมดา สัญชาติไทยถือหุ้นบุริมสิทธิ์ชนิดสะสมร้อยละ 51

ผลการดำเนินงานของบริษัท ทัวร์เอื้องหลวง จำกัด ประจำปีสิ้นสุดวันที่ 31 ธันวาคม 2555
มีผลกำไรสุทธิ 0.42 ล้านบาท

บริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด

บริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด บริษัทร่วมของบริษัทฯ
ซึ่งเป็นเจ้าของและดำเนินกิจการโรงแรม อมารี ดอนเมืองแอร์พอร์ต
ซึ่งตั้งอยู่ใกล้กับท่าอากาศยานดอนเมือง ทั้งนี้ นับตั้งแต่การเปิดท่าอากาศยานสุวรรณภูมิ
โรงแรมได้เปลี่ยนกลยุทธ์โดยมุ่งเน้นไปที่ลูกค้าองค์กร และเน้นที่การจัดงานกลุ่มบริษัท งานเลี้ยง
และสัมมนา ปัจจุบันมีทุนที่ออกและเรียกชำระแล้ว จำนวน 120 ล้านบาท โดยบริษัทฯ ถือหุ้นร้อยละ
40 เป็นเงินลงทุน 48 ล้านบาท ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 93.14
ล้านบาท

ผลการดำเนินงานของบริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด
ประจำปีสิ้นสุดวันที่ 31 ธันวาคม 2555 มีผลกำไรสุทธิ 0.59 ล้านบาท

บริษัท ครัวการบินภูเก็ต จำกัด

บริษัท ครัวการบินภูเก็ต จำกัด บริษัทร่วมของบริษัทฯ
ให้บริการจัดหาอาหารสำหรับเที่ยวบินให้แก่หลายสายการบินในเที่ยวบินระหว่างประเทศที่บินออกจากท่าอากาศยานนานาชาติภูเก็ต
ทั้งเที่ยวบินแบบประจำและแบบเช่าเหมาลำ ปัจจุบันมีทุนที่ออกและเรียกชำระแล้ว จำนวน 100
ล้านบาท โดยบริษัทฯ ถือหุ้นร้อยละ 30 เป็นเงินลงทุน 30 ล้านบาท
ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 114.52 ล้านบาท

ผลการดำเนินงานของบริษัท ครัวการบินภูเก็ต จำกัด ประจำปีสิ้นสุดวันที่ 31 ธันวาคม 2555
มีผลกำไรสุทธิ
224.48 ล้านบาท

บริษัท โรงแรมรอยัลออคิด (ประเทศไทย) จำกัด (มหาชน)

บริษัท โรงแรม รอยัลออคิด (ประเทศไทย) จำกัด (มหาชน) บริษัทร่วมของบริษัทฯ
ซี่งเป็นเจ้าของและดำเนินกิจการโรงแรม รอยัล ออคิด เชอราตัน ขนาด 726 ห้อง
ตั้งอยู่บนริมฝั่งแม่น้ำเจ้าพระยาในกรุงเทพมหานคร ปัจจุบัน มีทุนที่ออกและเรียกชำระแล้วจำนวน
937.50 ล้านบาท โดยบริษัทฯ ถือหุ้นร้อยละ 24 เป็นเงินลงทุน 225 ล้านบาท
ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 113.71 ล้านบาท

ผลการดำเนินงานของบริษัท โรงแรม รอยัลออคิด (ประเทศไทย) จำกัด (มหาชน)
ประจำปีสิ้นสุดวันที่ 31 ธันวาคม 2555 มีผลกำไรสุทธิ 618.75 ล้านบาท

บริษัท บริการเชื้อเพลิงการบินกรุงเทพ จำกัด (มหาชน)

บริษัท บริการเชื้อเพลิงการบินกรุงเทพ จำกัด (มหาชน) (BAFS) บริษัทร่วมของบริษัทฯ
เพื่อให้บริการจัดเก็บและเติมน้ำมันเครื่องบิน
ทั้งที่ท่าอากาศยานสุวรรณภูมิและท่าอากาศยานดอนเมือง โดย BAFS ได้รับสิทธิแต่เพียง
ผู้เดียวในการให้บริการคลังเก็บน้ำมันเชื้อเพลิง และเป็นผู้ให้บริการเติมน้ำมันเครื่องบิน 1 ใน 2
ราย ที่ให้บริการเติมน้ำมันเครื่องบินแก่บริษัทฯ และสายการบินระหว่างประเทศอื่นๆ ณ
ท่าอากาศยานสุวรรณภูมิ ปัจจุบันมีทุนที่ออกและเรียกชำระแล้ว จำนวน 510 ล้านบาท โดยบริษัทฯ
ถือหุ้นร้อยละ 22.59 เป็นเงินลงทุน 115.19 ล้านบาท ซึ่งคิดมูลค่าปัจจุบันตามวิธีส่วนได้เสีย
เป็นจำนวนเงิน 698.41 ล้านบาท

ผลการดำเนินงานของบริษัท บริการเชื้อเพลิงการบินกรุงเทพ จำกัด (มหาชน) ประจำปีสิ้นสุดวันที่
31 ธันวาคม 2555 มีผลกำไรสุทธิ 713.71 ล้านบาท

บริษัท โรงแรมท่าอากาศยานสุวรรณภูมิ จำกัด

บริษัท โรงแรมท่าอากาศยานสุวรรณภูมิ จำกัด บริษัทร่วมของบริษัทฯ
เป็นเจ้าของและดำเนินกิจการโรงแรมโนโวเทลสุวรรณภูมิ แอร์พอร์ต ซึ่งตั้งอยู่ ณ
ท่าอากาศยานสุวรรณภูมิ ปัจจุบันมีทุนที่ออกและเรียกชำระแล้ว จำนวน 1,017.78 ล้านบาท
โดยบริษัทฯ ถือหุ้นร้อยละ 30 เป็นเงินลงทุน 305.33 ล้านบาท
ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 116.69 ล้านบาท

ผลการดำเนินงานของบริษัท โรงแรมท่าอากาศยานสุวรรณภูมิ จำกัด สำหรับปีสิ้นสุดวันที่ 30
กันยายน 2555 มีผลกำไรสุทธิ 15.68 ล้านบาท และสำหรับงวดสามเดือนสิ้นสุดวันที่ 31 ธันวาคม
2555 มีผลกำไรสุทธิ 10.06 ล้านบาท

บริษัทอื่นๆ ซึ่งบริษัทฯ ถือหุ้นไม่ถึงร้อยละ 10

-   บริษัท วิทยุการบินแห่งประเทศไทย จำกัด มีสถานะเป็นองค์กรที่ไม่แสวงหากำไร
    ให้บริการการควบคุมจราจรทางอากาศ (Air Traffic Control)
    ที่ท่าอากาศยานหลายแห่งในประเทศไทย (บริษัทฯ ถือหุ้นประมาณร้อยละ 2.0)

-   บริษัท ขนส่งน้ำมันทางท่อ จำกัด
    ให้บริการจัดเก็บและขนส่งน้ำมันเชื้อเพลิงการบินผ่านระบบท่อส่งน้ำมัน
    ใต้ดิน (บริษัทฯ ถือหุ้นประมาณร้อยละ 8.4)

-   บริษัท เทรดสยาม จำกัด ซึ่งเป็นบริษัทที่ดำเนินการศูนย์แลกเปลี่ยนข้อมูลอิเล็กทรอนิกส์
    (บริษัทฯ
    ถือหุ้นประมาณร้อยละ 3.5)

-   บริษัท สหโรงแรมไทยและการท่องเที่ยว จำกัด
    ซึ่งเป็นบริษัทที่เป็นเจ้าของพื้นที่ให้เช่าเพื่อการพัฒนาของโรงแรมแกรนด์ ไฮแอท เอราวัณ
    ในกรุงเทพมหานคร (บริษัทฯ ถือหุ้นประมาณร้อยละ 1.3)

-   Star Alliance Services GmbH
    ประกอบกิจการพัฒนาระบบการขนส่งผู้โดยสารทางอากาศ รวมทั้งการบริการรูปแบบต่างๆ
    เพื่อส่งเสริมให้สายการบินสมาชิกในกลุ่มพันธมิตรการบินสตาร์ อัลไลแอนซ์ มีผลกำไรและ
    มีประสิทธิภาพมากยิ่งขึ้น (บริษัทฯ ถือหุ้นประมาณร้อยละ 5.7)

นโยบายการลงทุนในบริษัทย่อยและบริษัทร่วม

บริษัทฯ ได้พิจารณาลงทุนในกิจการที่มีส่วนเกี่ยวพันกับบริษัทฯ
โดยมีจำนวนเงินลงทุนขึ้นอยู่กับความสัมพันธ์ทางธุรกิจ และกลยุทธ์ทางธุรกิจของบริษัทฯ
โดยหากเป็นกิจการที่มีความสัมพันธ์กับบริษัทฯ มาก บริษัทฯ จะลงทุนเกินกว่าร้อยละ 50
หรือลงทุนในลักษณะที่ทำให้บริษัทฯ มีอำนาจควบคุมในบริษัทนั้น
ซึ่งบริษัทเหล่านั้นจะถือเป็นบริษัทย่อยของบริษัทฯ ได้แก่ บริษัท ไทย-อะมาดิอุส เซาท์อีสต์ เอเชีย
จำกัด บริษัท วิงสแปน เซอร์วิสเซส จำกัด บริษัท ไทยไฟลท์เทรนนิ่ง จำกัด และบริษัท
สายการบินนกแอร์ จำกัด เป็นต้น นอกจากนี้ ยังมีการลงทุนในกิจการอื่นๆ
ซึ่งมีความสัมพันธ์ทางธุรกิจกับ
บริษัทฯ โดยถือเป็นบริษัทร่วมของบริษัทฯ อย่างไรก็ตามบริษัทฯ
อาจพิจารณาทบทวนการลงทุนในบริษัทย่อยและบริษัทร่วมให้สอดคล้องและเหมาะสมกับสภาพธุรกิจและแผนยุทธศาสตร์ของบริษัทฯ
ในอนาคต

ในการกำกับดูแลการดำเนินงานของบริษัทย่อยและบริษัทร่วมนั้น บริษัทฯ
ในฐานะผู้ถือหุ้นจะแต่งตั้งตัวแทนจาก
บริษัทฯ เข้าร่วมประชุมในฐานะผู้ถือหุ้น โดยผู้แทนบริษัทฯ
มีหน้าที่ในการออกเสียงในที่ประชุมผู้ถือหุ้นในเรื่องสำคัญๆ
ที่จะต้องขอความเห็นชอบจากคณะกรรมการบริษัทฯ ก่อน อาทิ การเพิ่มทุน และการลดทุน
การให้ความเห็นชอบงบประมาณและบัญชีงบดุล การให้ความเห็นชอบโครงสร้างการบริหารงาน
เป็นต้น

นอกจากนี้ บริษัทฯ ยังได้ส่งผู้แทนของบริษัทฯ เข้าไปเป็นกรรมการของบริษัทย่อยและบริษัทร่วม
โดยผู้แทนของบริษัทฯ อาจประกอบด้วย ผู้บริหารของบริษัทฯ
ซึ่งเป็นผู้มีคุณวุฒิและประสบการณ์เหมาะสมกับกิจการนั้นๆ
โดยกรรมการของบริษัทย่อยและบริษัทร่วมที่มีสถานะภาพเป็นรัฐวิสาหกิจ ต้องมีคุณสมบัติตามมาตรา 5
แห่งพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2550
และเป็นบุคคลที่ไม่มีผลประโยชน์ขัดแย้งในทางธุรกิจกับบริษัทในเครือ
หรือเกี่ยวข้องกับการเมืองโดยตรง
ซึ่งผู้แทนดังกล่าวจะมีหน้าที่เข้าร่วมบริหารบริษัทย่อยและบริษัทร่วม
ให้ดำเนินการให้เป็นไปตามนโยบายที่ได้รับความเห็นชอบจากบริษัทฯ

นอกจากนี้ บริษัทฯ ยังจัดให้มีการทำการวิเคราะห์ ติดตาม
และประเมินผลการดำเนินงานประจำปีของบริษัทย่อยและบริษัทร่วมอย่างต่อเนื่อง

โครงสร้างการถือหุ้นของบริษัทฯ ณ วันที่ 31 ธันวาคม 2555

โครงสร้างรายได้ของบริษัทฯ และบริษัทย่อย

ตารางดังต่อไปนี้แสดงรายละเอียดองค์ประกอบของรายได้ที่สำคัญของบริษัทฯ และบริษัทย่อย
และอัตราร้อยละของรายได้รวมของบริษัทฯ
สำหรับรายได้จากการขายหรือการให้บริการแต่ละประเภท สำหรับช่วงระยะเวลาที่ระบุ

+-------------------------+------+-----+-------+-----+--------+-----+
|                         | ปี    |     | ปี     |     | ปี2553  |     |
|                         | 2555 |     | 2554  |     |        |     |
+-------------------------+------+-----+-------+-----+--------+-----+
|                         | ล้า   | ร้อ  | ล     | ร้อ  | ล้านบาท | ร้อ  |
|                         | นบาท | ยละ | ้านบาท | ยละ |        | ยละ |
+-------------------------+------+-----+-------+-----+--------+-----+
| รายได้ค                  |      |     |       |     |        |     |
| ่าโดยสารและค่าน้ำหนักส่วนเกิน |      |     |       |     |        |     |
+-------------------------+------+-----+-------+-----+--------+-----+
| ภูมิภาค                   | 65   | 3   | 5     | 3   | 52,953 | 2   |
|                         | ,744 | 0.8 | 8,298 | 0.0 |        | 8.7 |
+-------------------------+------+-----+-------+-----+--------+-----+
| ข้ามทวีป                  | 53   | 2   | 5     | 2   | 52,954 | 2   |
|                         | ,878 | 5.2 | 6,013 | 8.8 |        | 8.7 |
+-------------------------+------+-----+-------+-----+--------+-----+
| ภายในประเทศ             | 14   | 6.9 | 1     | 7.1 | 12,399 | 6.7 |
|                         | ,691 |     | 3,808 |     |        |     |
+-------------------------+------+-----+-------+-----+--------+-----+
| เที่ยวบินแบบไม่ประจำ        | 753  | 0.4 | 699   | 0.4 | 539    | 0.3 |
+-------------------------+------+-----+-------+-----+--------+-----+
| ค่าป                     | 1    | 0.7 | 1,670 | 0.9 | 1,925  | 1.0 |
| ระกันภัยเรียกเก็บจากผู้โดยสาร | ,562 |     |       |     |        |     |
+-------------------------+------+-----+-------+-----+--------+-----+
| ค่าธรรมเนียมชดเ           | 28   | 1   | 2     | 1   | 24,092 | 1   |
| ชยน้ำมันเรียกเก็บจากผู้โดยสาร | ,858 | 3.5 | 4,158 | 2.4 |        | 3.1 |
+-------------------------+------+-----+-------+-----+--------+-----+
| รวมรายได้ค               | 165  | 7   | 15    | 7   | 1      | 7   |
| ่าโดยสารและค่าน้ำหนักส่วนเกิน | ,486 | 7.5 | 4,646 | 9.6 | 44,862 | 8.5 |
+-------------------------+------+-----+-------+-----+--------+-----+
| ค่าระวางขนส่ง             | 25   | 1   | 2     | 1   | 27,391 | 1   |
|                         | ,840 | 2.1 | 7,245 | 4.0 |        | 4.9 |
+-------------------------+------+-----+-------+-----+--------+-----+
| ค่าไปรษณียภัณฑ์             | 907  | 0.4 | 847   | 0.4 | 839    | 0.5 |
+-------------------------+------+-----+-------+-----+--------+-----+
| กิจกรรมอื่น                | 8    | 4.1 | 7,954 | 4.1 | 7,181  | 3.9 |
|                         | ,826 |     |       |     |        |     |
+-------------------------+------+-----+-------+-----+--------+-----+
| รายได้จ                  | 8    | 3.8 | 305   | 0.2 | 315    | 0.2 |
| ากการดำเนินงานของบริษัทย่อย | ,064 |     |       |     |        |     |
+-------------------------+------+-----+-------+-----+--------+-----+
| รวมรายไ                 | 209  | 9   | 19    | 9   | 1      | 9   |
| ด้จากการขายหรือการให้บริการ | ,123 | 7.9 | 0,997 | 8.3 | 80,588 | 8.0 |
+-------------------------+------+-----+-------+-----+--------+-----+
| รายได้อื่น                 |      |     |       |     |        |     |
+-------------------------+------+-----+-------+-----+--------+-----+
| ดอกเบี้ยรับ                | 497  | 0.2 | 711   | 0.4 | 185    | 0.1 |
+-------------------------+------+-----+-------+-----+--------+-----+
| รายได้อื่นๆ                | 2    | 1.1 | 2,634 | 1.3 | 3,497  | 1.9 |
|                         | ,326 |     |       |     |        |     |
| กำไรจากการซื้อธุรกิจ        |      | 0.8 | -     | -   | -      | -   |
|                         | 1    |     |       |     |        |     |
|                         | ,584 |     |       |     |        |     |
+-------------------------+------+-----+-------+-----+--------+-----+
| รวมรายได้อื่น              | 4    | 2.1 | 3,345 | 1.7 | 3,682  | 2.0 |
|                         | ,407 |     |       |     |        |     |
+-------------------------+------+-----+-------+-----+--------+-----+
| รวมรายได้                | 213  | 10  | 19    | 10  | 1      | 10  |
|                         | ,530 | 0.0 | 4,342 | 0.0 | 84,270 | 0.0 |
+-------------------------+------+-----+-------+-----+--------+-----+

แนวทางการดำเนินธุรกิจและกลยุทธ์ของบริษัทฯ

บริษัทฯ กําหนดวิสัยทัศน์ในการเป็นสายการบินที่ลูกค้าเลือกเป็นอันดับแรก ให้บริการดีเลิศด้วย
“เสน่ห์ไทย” (First Choice Carrier with Touches of Thai)
ด้วยการสร้างความพึงพอใจสูงสุดแก่ลูกค้า ให้เหนือความคาดหมาย
และสร้างความผูกพันที่ยั่งยืนระหว่างบริษัทฯ กับลูกค้า
โดยการสร้างประสบการณ์การเดินทางที่ราบรื่นและประทับใจด้วยเอกลักษณ์ความเป็นไทยให้แก่ลูกค้าทุกคนอย่างต่อเนื่อง
ด้วยบริการที่ดีเลิศและสม่ำเสมอ (Service Excellence and Consistency)
ในทุกจุดสัมผัสของการให้บริการ

ในปี 2555 บริษัทฯ ได้ดำเนินกลยุทธ์ธุรกิจต่อเนื่องจากปีที่ผ่านมา
โดยพัฒนาปรับปรุงผลิตภัณฑ์และบริการอย่างต่อเนื่องเพื่อรักษาคุณภาพที่ดีตามมาตรฐานระดับสากล
รวมทั้งควบคุมค่าใช้จ่ายในการดำเนินงานและปรับปรุงกระบวนการทำงานให้มีประสิทธิภาพมากขึ้น
เพื่อเสริมสร้างขีดความสามารถในการแข่งขัน ซึ่งช่วยให้บริษัทฯ
เติบโตได้อย่างแข็งแกร่งและยั่งยืนในสภาพแวดล้อมทางธุรกิจที่มีการแข่งขันรุนแรงและมีการเปลี่ยนแปลงอยู่ตลอดเวลา
โดยในการดำเนินการดังกล่าว
บริษัทฯ มุ่งเน้นการเป็นองค์กรที่สามารถตอบสนองต่อความต้องการของลูกค้า
มีขีดความสามารถในการแข่งขัน และมีความคล่องตัวในการดำเนินงาน ซึ่งจะส่งผลให้บริษัทฯ
สามารถสร้างความพึงพอใจให้กับลูกค้าและสร้างความเชื่อมั่นให้แก่นักลงทุนและผู้เกี่ยวข้องได้มากขึ้น

บริษัทฯ ได้ดำเนินกลยุทธ์ตามแผนยุทธศาสตร์ ปี 2555-2561
ซึ่งประสบความสำเร็จจนสามารถเปลี่ยนแปลงองค์กรอย่างชัดเจนในหลายด้านที่สำคัญ สรุปได้ดังนี้

1.  พัฒนากลุ่มธุรกิจองค์กร ทั้งในส่วนของธุรกิจสายการบิน (Airline Business)
    โดยจัดตั้งหน่วยธุรกิจการบินไทยสมายล์ ซึ่งมีตำแหน่งทางผลิตภัณฑ์เป็น Regional Airline
    สำหรับแข่งขันในเส้นทางบินภายในประเทศและเส้นทางรองในภูมิภาคเพื่อเสริมเส้นทางบินของการบินไทย
    โดยทำการบินเที่ยวบินแรกในเส้นทางกรุงเทพ-มาเก๊า เมื่อวันที่ 7 กรกฎาคม 2555
    สำหรับธุรกิจการบิน (Aviation Business) บริษัทฯ
    ได้เสริมสร้างศักยภาพด้านธุรกิจการขนส่งสินค้าโดยดัดแปลงเครื่องบินรุ่นโบอิ้ง 747-400
    จำนวน 2 ลำ เพื่อเป็นเครื่องบินบรรทุกสินค้า (Freighter) โดยรับมอบในเดือนเมษายน
    และ เดือนพฤษภาคม 2555 ตามลำดับ รวมทั้ง
    มุ่งพัฒนากลยุทธ์ที่เหมาะสมสำหรับธุรกิจสนับสนุน อาทิ
    การกำหนดทิศทางยุทธศาสตร์และโครงสร้างการดำเนินธุรกิจของฝ่ายช่าง
    การกำหนดทิศทางการดำเนินธุรกิจของครัวการบิน
    ซึ่งได้ทำการศึกษาแล้วเสร็จและอยู่ระหว่างการเตรียมการเพื่อนำไปสู่การปฏิบัติ ทั้งนี้ บริษัทฯ
    มุ่งพัฒนาองค์กรให้มีองค์ประกอบของธุรกิจที่เหมาะสม
    ทั้งกลุ่มธุรกิจสายการบิน และธุรกิจอื่น เพื่อสร้างรายได้เพิ่มและสร้างความแข็งแกร่ง
    ให้องค์กรเติบโตได้อย่างมั่นคงและยั่งยืน

2.  พัฒนาเครือข่ายเส้นทางบินโดยเน้นการบินตรงเข้ามายังกรุงเทพฯ มากขึ้น
    เพิ่มความถี่ของเที่ยวบินควบคู่ไปกับการเปิดจุดบินใหม่ที่มีศักยภาพ
    เพื่อเพิ่มศักยภาพให้สนามบินสุวรรณภูมิเป็นศูนย์กลางทางการบินที่สำคัญของภูมิภาคเอเชีย
    โดยในตารางบินฤดูหนาว 2555/2556 บริษัทฯ ได้เปิดเส้นทางบินใหม่ ได้แก่
    กรุงเทพฯ-ซัปโปโร ประเทศญี่ปุ่น ซึ่งได้รับการตอบรับจากผู้โดยสารเป็นอย่างดี
    เพิ่มความถี่ของเที่ยวบิน อาทิ กรุงเทพฯ-ปูซาน และกรุงเทพฯ-คุนหมิง เป็นต้น
    รวมทั้งโอนเส้นทางบินบางเส้นทางที่มีการพิจารณาแล้วเห็นสมควรโดยให้การบินไทยสมายล์ทำการบินแทน
    ซึ่งจะมีประสิทธิภาพมากกว่า เช่น กรุงเทพฯ-สุราษฎ์ธานี นอกจากนี้ บริษัทฯ
    ได้พัฒนาฝูงบินอย่างต่อเนื่อง เพื่อให้มีจำนวนเครื่องบินและแบบของเครื่องบินที่เหมาะสม
    และเพียงพอต่อความต้องการเดินทางของลูกค้าในแต่ละตลาด โดยในปี 2555
    ได้รับมอบเครื่องบินใหม่ 4 แบบ รวมทั้งสิ้นจำนวน 12 ลำ ประกอบด้วยเครื่องบิน แอร์บัส
    A380-800 จำนวน 3 ลำ โบอิ้ง 777-300ER จำนวน 2 ลำ แอร์บัส A330-300 จำนวน 3
    ลำ และแอร์บัส A320 ของการบินไทยสมายล์ จำนวน 4 ลำ

3.  ปรับปรุงผลิตภัณฑ์และบริการตามจุดที่ให้บริการในด้านต่างๆ และติดตามผลอย่างต่อเนื่อง
    โดยมุ่งเน้นคุณภาพ ความคงที่ (Consistency) และความสอดคล้องกัน
    (Synchronization) ในการให้บริการ
    เพื่อสร้างประสบการณ์เดินทางที่ราบรื่นและสร้างความพึงพอใจสูงสุดให้แก่ลูกค้า อาทิ
    การจัดเตรียม iPad เพื่อให้บริการบนที่นั่งชั้น Premium ในเส้นทางที่มีระยะ
    เวลาบินประมาณ 3- 4 ชั่วโมงและไม่มีจอภาพส่วนบุคคล การปรับปรุงรูปแบบ Child Meal
    Box และ Travel Kit การปรับปรุงคุณภาพอาหารและวิธีการนำเสนออาหารบนเครื่องบิน
    โดยเพิ่มความถี่ของการเปลี่ยนรายการอาหารและนำเสนอบริการอาหารพิเศษที่ออกแบบโดยพ่อครัวที่มีชื่อเสียง
    การปรับปรุงระบบอินเตอร์เน็ตความเร็วสูงในห้องรับรองพิเศษ การให้บริการรับ Mobile
    2D-Barcode Boarding Pass ในรูปแบบ MMS สำหรับผู้โดยสารที่ทำ Mobile Check-in
    ผ่านโทรศัพท์มือถือ Smart Phone
    และการปรับลดเวลาที่ใช้ในการลำเลียงกระเป๋าผู้โดยสารให้สั้นลง เป็นต้น นอกจากนี้ บริษัทฯ
    ได้ปรับปรุงที่นั่งและระบบสาระบันเทิงบนเครื่องบินอย่างต่อเนื่องเพื่อให้มีผลิตภัณฑ์ที่ทัดเทียมคู่แข่งและสร้างความพึงพอใจให้กับลูกค้า
    โดยในปี 2555
    ได้ทำการปรับปรุงเครื่องบิน (Retrofit) ที่อยู่ในฝูงบินปัจจุบันแล้วเสร็จเพิ่มเติมจำนวน 9
    ลำ ประกอบด้วย การติดตั้งจอ
    ดูภาพยนตร์สำหรับที่นั่งในชั้นประหยัด
    และการติดตั้งเก้าอี้และระบบสาระบันเทิงใหม่ในทุกชั้นโดยสารบนฝูงบินโบอิ้ง 747-400
    จำนวน 5 ลำ และการติดตั้งจอดูภาพยนตร์สำหรับที่นั่งในชั้นประหยัดบนฝูงบินโบอิ้ง 777-200
    จำนวน 4 ลำ

4.  สร้างความแข็งแกร่งทางการเงินเพื่อให้บริษัทฯ มีศักยภาพที่จะลงทุนขยายกิจการในระยะยาว
    มีเงินสดเพื่อใช้คืนหนี้ที่ถึงกำหนดชำระในอนาคตอันใกล้ ปรับโครงสร้างเงินทุนให้แข็งแกร่ง
    และเสริมสภาพคล่องสำหรับการดำเนินธุรกิจอย่างมั่นคงในภาวะที่ธุรกิจมีความผันผวนสูง
    โดยในปี 2555 บริษัทฯ ได้ลงนามในสัญญาเช่าทางการเงินกับกลุ่มสถาบันการเงินต่างๆ
    เพื่อจัดหาเงินทุนสำหรับชำระค่าเครื่องบินที่มีกำหนดรับมอบในปีนี้
    รวมทั้งได้ออกและเสนอขายหุ้นกู้ในวงจำกัดให้แก่
    ผู้ลงทุนสถาบันและผู้ลงทุนรายใหญ่จำนวนทั้งสิ้น 11,500 ล้านบาท
    ซึ่งจากการดำเนินการตามแผนดังกล่าว
    ทำให้โครงสร้างทางการเงินมีความแข็งแกร่งและมีสภาพคล่องเพียงพอที่จะรองรับการดำเนินธุรกิจในอนาคต